钦定古今图书集成/明伦汇编/闺媛典/第123卷 > 张定山妻楼氏
## 钦定古今图书集成/明伦汇编/闺媛典/第123卷 > 张定山妻楼氏

按《宁波府志》：“楼氏，名道真，鄞人。及笄归张定山，无子。
其媵汪生二子文海、文庆氏抚育如己出。六年，夫疾
革，谓曰：‘吾亲老子幼，不幸至是。汝方年少，我死汝自
为之’。楼泣，誓无异志。既寡，父兄复欲夺其志，楼泣几
绝，奉舅姑益谨，命二子受业程端礼之门。至正九年，
郡守阿般图奏旌其门。文海后以秀才授真定县令。”